

**KLINIČKI BOLNIČKI CENTAR OSIJEK**

**Osijek, Josipa Huttlera 4**

**DOKUMENTACIJA ZA JAVNO NADMETANJE**

u postupku javne nabave sklapanjem Ugovora o pružanju javnih usluga iz dodatka II. B Zakona o javnoj nabavi za predmet nabave

**USLUGA TJELESNE ZAŠTITE OSOBA I IMOVINE**

**KLINIČKOG BOLNIČKOG CENTRA OSIJEK U 2017. GODINI**

Evidencijski broj nabave: **MV-54/16.**

Osijek, studeni 2016. godine

SADRŽAJ:

[1. OPĆI PODACI 4](#_Toc467500016)

[1.1. Podaci o Naručitelju 4](#_Toc467500017)

[1.2. Osobe ili služba zadužena za kontakt 4](#_Toc467500018)

[1.3. Evidencijski broj nabave: MV-54/16. 4](#_Toc467500019)

[1.4. Popis gospodarskih subjekata sukladno članku 13. Zakona o javnoj nabavi: 4](#_Toc467500020)

[1.5. Vrsta postupka javne nabave 5](#_Toc467500021)

[1.6. Procijenjena vrijednost nabave 5](#_Toc467500022)

[1.7. Vrsta ugovora o javnoj nabavi 5](#_Toc467500023)

[1.8. Navod o neprovođenju elektroničke dražbe 5](#_Toc467500024)

[1.9. Navod o provođenju elektroničke dostave ponuda 5](#_Toc467500025)

[2. PODACI O PREDMETU NADMETANJA 6](#_Toc467500026)

[2.1. Predmet nabave 6](#_Toc467500027)

[2.2. Opis, tehnička specifikacija i količina predmeta nabave 6](#_Toc467500028)

[2.3. Troškovnik 7](#_Toc467500029)

[2.4. Mjesto, način i rok izvršenja usluge 7](#_Toc467500030)

[2.5. Rok trajanja ugovora 7](#_Toc467500031)

[3. RAZLOZI ISKLJUČENJA PONUDITELJA 8](#_Toc467500032)

[3.1. Obvezni razlozi isključenja ponuditelja 8](#_Toc467500033)

[4. ODREDBE O SPOSOBNOSTI PONUDITELJA 11](#_Toc467500034)

[4.1. Uvjeti pravne i poslovne sposobnosti ponuditelja 11](#_Toc467500035)

[4.2. Uvjeti tehničke i stručne sposobnosti 11](#_Toc467500036)

[4.3. Pravila dostavljanja dokumenata 13](#_Toc467500037)

[5. PODACI O PONUDI 13](#_Toc467500038)

[5.1. Oblik i način izrade ponude 13](#_Toc467500039)

[5.1.1. Sadržaj ponude 13](#_Toc467500040)

[5.2. Način dostave ponude 14](#_Toc467500041)

[5.2.1. Dijelovi ponude u papirnatom obliku 14](#_Toc467500042)

[5.2.2. Elektronička dostava ponuda 14](#_Toc467500043)

[5.3. Izmjena i/ili dopuna ponude i odustajanje od ponude 15](#_Toc467500044)

[5.4. Dopustivost alternativne ponude 15](#_Toc467500045)

[5.5. Dopustivost dostave ponuda elektroničkim putem. 15](#_Toc467500046)

[5.6. Cijena ponude 16](#_Toc467500047)

[5.7. Naknada za izradu ponude 16](#_Toc467500048)

[5.8. Kriterij za odabir ponude 16](#_Toc467500049)

[5.9. Rok valjanosti ponude 16](#_Toc467500050)

[5.10. Jezik i pismo ponude 16](#_Toc467500051)

[6. OSTALE ODREDBE 16](#_Toc467500052)

[6.1. Odredbe koje se odnose na zajednicu ponuditelja 16](#_Toc467500053)

[6.2. Odredbe koje odnose na podizvoditelje 16](#_Toc467500054)

[6.3. Jamstva 17](#_Toc467500055)

[6.3.1. Jamstvo za ozbiljnost ponude 17](#_Toc467500056)

[6.3.2. Jamstvo za uredno izvršavanje ugovora 18](#_Toc467500057)

[6.4. Datum, vrijeme i mjesto otvaranja ponuda 18](#_Toc467500058)

[6.5. Rok za donošenje Odluke o odabiru ili Odluke o poništenju 18](#_Toc467500059)

[6.6. Rok, način i uvjeti plaćanja 19](#_Toc467500060)

[6.7. Ostali bitni uvjeti za nabavu i drugi potrebni podaci 19](#_Toc467500061)

[6.7.1. Prijedlog Ugovora o pružanju usluga 19](#_Toc467500062)

[6.8. Tajnost dokumentacije 19](#_Toc467500063)

[6.9. Izjavljivanje žalbe 19](#_Toc467500064)

[2. PRIJEDLOG UGOVORA O PRUŽANJU JAVNIH USLUGA 20](#_Toc467500065)

[3. Izjava o nekažnjavanju 24](#_Toc467500066)

Na temelju članka 2. točka 15., članka 43. Zakona o javnoj nabavi (NN 90/11, 83/13, 143/13. i 13/14. - Odluka USHR br: U-I-1678/2013, od 19. prosinca 2013.g., dalje u tekstu: Zakon o javnoj nabavi) i Uredbe o načinu izrade i postupanju s dokumentacijom za nadmetanje i ponudama (NN 10/12., u daljnjem tekstu: Uredbe), Klinički bolnički centar Osijek, Josipa Huttlera 4, 31000 Osijek, objavljuje

**POZIV**

**u postupku javne nabave sklapanjem Ugovora o pružanju javnih usluga iz dodatka II. B Zakona o javnoj nabavi za predmet nabave**

**USLUGE TJELESNE ZAŠTITE OSOBA I IMOVINE**

**KLINIČKOG BOLNIČKOG CENTRA OSIJEK U 2017. GODINI**

#### I DIO

# 1. OPĆI PODACI

## 1.1. Podaci o Naručitelju

Naziv i sjedište Naručitelja:

Klinički bolnički centar Osijek, Osijek, J. Huttlera 4

OIB: 89819375646, MBS: 3018822

Broj telefona: +385-031/511-111

Broj telefaxa: +385-031/512-210

Internetska adresa: [www.kbo.hr](http://www.kbo.hr)

## 1.2. Osobe ili služba zadužena za kontakt

Za pripremu i provedbu postupka javne nabave zadužena je Služba za poslove nabave KBC-a Osijek. Upiti u svezi postupka javne nabave, pojašnjenje dokumentacije i slično upućuje se Službi za poslove nabave. Sve obavijesti u svezi s ovim postupkom javne nabave, mogu se dobiti svakog radnog dana od 07:30 do 15:30 sati, kontakt osobe:

|  |  |  |  |
| --- | --- | --- | --- |
| **Ime i prezime:** | **Broj telefona:** | **e-mail adresa:** | **Telefax:** |
| **1. Boris Flegar,** dipl. oec. | +385-031/511-111 | [boris.flegar@gmail.com](mailto:boris.flegar@gmail.com) | +0385-031/512-210 |
| **2. Jasna Redlih,** mag.oec. | +385-031/511-088 | [redlih.jasna@gmail.com](mailto:redlih.jasna@gmail.com) | +0385-031/512-210 |
| **3. Sandra Dent** | +385-031/511-148 | [dent.sandra@kbo.hr](mailto:dent.sandra@kbo.hr) | +0385-031/512-210 |

## 1.3. Evidencijski broj nabave: MV-54/16.

## 1.4. Popis gospodarskih subjekata sukladno članku 13. Zakona o javnoj nabavi:

Temeljem članka 13. Zakona o javnoj nabavi (NN 90/11, NN 83/13, NN 143/13. i NN 13/14. - Odluka USHR br: U-I-1678/2013, od 19. prosinca 2013.g.), ne postoje gospodarski subjekti s kojima Klinički bolnički centar Osijek ne smije sklapati ugovore o javnoj nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

## 1.5. Vrsta postupka javne nabave

Klinički bolnički centar Osijek provodi otvoreni postupak javne nabave male vrijednosti s namjerom sklapanja Ugovora o pružanju javnih usluga iz dodatka II. B Zakona o javnoj nabavi, sukladno članku 43. istog Zakona.

## 1.6. Procijenjena vrijednost nabave

Procijenjena vrijednost predmeta nabave iznosi 727.000,00 kn (bez PDV-a).

## 1.7. Vrsta ugovora o javnoj nabavi

Po provedenom otvorenom postupku javne nabave Naručitelj će sklopit Ugovor o pružanju javnih usluga iz Dodatka II. B Zakona o javnoj nabavi s odabranim ponuditeljem sukladno članku 31. i članku 43. Zakona o javnoj nabavi.

## 1.8. Navod o neprovođenju elektroničke dražbe

Elektronička dražba se ne provodi.

## 1.9. Navod o provođenju elektroničke dostave ponuda

Elektronička dostava ponuda je obvezna.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u daljnje tekstu: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.

# 2. PODACI O PREDMETU NADMETANJA

## 2.1. Predmet nabave

Predmet nabave su usluge tjelesne zaštite osoba i imovine Kliničkog bolničkog centra Osijek u 2017. godini.

Opis iz Jedinstvenog rječnika javne nabave:

CPV oznaka 79710000-4, opis: usluge na području sigurnosti.

## 2.2. Opis, tehnička specifikacija i količina predmeta nabave

Predmet nabave su usluge tjelesne zaštite osoba i imovine KBC-a Osijek tijekom 2017. godini. Zaštitarske usluge tjelesne zaštite osoba i imovine uključuju dva (2) radna mjesta - Stručni djelatnik osiguranja - zaštitar, na dva dislocirana objekta KBC-a Osijek: Portirnica Zavoda za fizikalnu medicinu i rehabilitaciju i Portirnica Zavoda za oftalmologiju.

Usluga će se pružati u razdoblju od dvanaest (12) mjeseci, na dvije različite lokacije, s rasporedom rada zaštitara od 0:00 sati do 24:00 sata svaki dan (radni dan, vikend, državni praznici i blagdani) - ukupno 17 520 sati.

Ponuditelji usluge moraju imati na raspolaganju najmanje dvadeset (20) djelatnika koji imaju položen stručni ispit za zaštitara - licencu i posebnu zdravstvenu sposobnost (fizičku i psihičku) sukladno propisima na snazi.

Opis poslova koje usluga tjelesne zaštite osoba i imovine obuhvaća kao zadatke zaštitara su:

* obavlja i primjenjuje mjere neposredne tjelesne zaštite osoba, imovine i objekata KBC-a Osijek na ulazu/izlazu i u ophodnji;
* kontinuirani nadzor i evidencija ulazaka/izlazaka osoba (zaposlenika, stranaka, vanjskih posjetitelja, dobavljača i drugih osoba) u/iz štićenog objekta;
* održavanje propisanog reda i mira u štićenom objektu;
* otkrivanje, sprječavanje i otklanjanje štetnih pojava i protupravnih radnji koje bi mogle ugroziti imovinu Naručitelja i trećih pravnih/fizičkih osoba;
* poduzimanje mjera zaštite radi otkrivanja istih pojava i radnji, ophodnja štićenog objekta/prostora u pravilnim vremenskim razmacima; (odmah pristupa mjestu incidenta, prijavljuje incident nadležnoj službi KBC-a Osijek)
* kontrola ispravnosti zgrade i okoliša; gasi prvi požar i osigurava pristup vatrogasnom vozilu, osigurava požarište do dolaska djelatnika MUP-a RH, nadležnoj Službi KBC-a Osijek o incidentu podnosi pisano izvješće:
* ostali zaštitarski poslovi u dogovoru s Naručiteljem a sukladno Zakonu o privatnoj zaštiti (NN 68/03, 31/10. i 139/10).

## 2.3. Troškovnik

Troškovnik je sastavni dio dokumentacije za nadmetanje. Ponuditelj treba za traženu stavku troškovnika ispuniti jediničnu cijenu stavke (po jedinici mjere), ukupnu cijenu stavke bez PDV-a, te cijenu ponude bez PDV-a, iznos PDV-a i ukupnu cijenu ponude s PDV-om.

Cijena ponude se izražava za razdoblje od dvanaest (12) mjeseci, ukupno 17 520 radnih sati, za koje Naručitelj ima namjeru sklopiti ugovor o pružanju javne usluge.

Troškovnik predmeta nabave objavljen je u Elektroničkom oglasniku javne nabave Republike Hrvatske i sastavni je dio dokumentacije za nadmetanje.

Ako ponuditelj ne ispuni troškovnik u skladu sa zahtjevima iz ove dokumentacije, promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

## 2.4. Mjesto, način i rok izvršenja usluge

Usluga će se izvršavati u dva dislocirana objekta KBC-a Osijek, i to:

1. Portirnica Zavod za fizikalnu medicinu i rehabilitaciju Kliničkog bolničkog centra Osijek, Sunčana 39 a, 31222 Bizovac i
2. Portirnica Zavoda za oftalmologiju, Ulica Europske avenije 14, 31000 Osijek.

Opis poslova i radnih zadataka zaštitara obuhvaćeni predmetnom uslugom opisani su u točki 2.1. ove dokumentacije i izvršavaju se svakodnevno 24 sata. Planirani početak izvršenja usluge je 01.01.2017. godine, a završetak je 31.12.2017. godine.

## 2.5. Rok trajanja ugovora

Ugovor o pružanju javnih usluga iz Dodatka II. B Zakona o javnoj nabavi sklapa se za razdoblje od godinu dana (1 godina), s planiranim početkom izvršenja ugovornih obveza od 01.01.2017. godine do 31.12.2017. godine.

# 3. RAZLOZI ISKLJUČENJA PONUDITELJA

## 3.1. Obvezni razlozi isključenja ponuditelja

Temeljem članka 67. stavak 1. točke 1., 2. i 3. Zakona o javnoj nabavi, Naručitelj je obvezan isključiti ponuditelja iz postupka javne nabave:

**3.1.1.**

**- ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:**

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

Za potrebe utvrđivanja okolnosti iz ove Dokumentacije za nadmetanje, točke 3.1.1. a) i b) gospodarski subjekt u ponudi dostavlja **Izjavu o nekažnjavanju.** Izjavu daje osoba po zakonu ovlaštena za zastupanje gospodarskog subjekta za sebe i za gospodarski subjekt. Izjava ne smije biti starija od tri mjeseca računajući od dana početka postupka javne nabave. (Obrazac Izjave o nekažnjavanju prilog je Dokumentacije)

Javni naručitelj može tijekom postupka javne nabave radi provjere okolnosti iz točke 3.1.1. a) i b) ove Dokumentacije za nadmetanje od tijela nadležnog za vođenje kaznene evidencije i razmjenu tih podataka s drugim državama za bilo kojeg natjecatelja, ponuditelja ili osobu po zakonu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

Ako nije u mogućnosti pribaviti tu potvrdu, radi provjere okolnosti iz točke 3.1.1. a) i b) ove Dokumentacije za nadmetanje javni naručitelj može od natjecatelja ili ponuditelja zatražiti da u primjerenom roku dostavi važeći:

* 1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili
  2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije iz točke 1. ili
  3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz točke 1. i 2. ili oni ne obuhvaćaju sva kaznena djela iz točke 3.1.1. a) i b).

U slučaju zajednice ponuditelja, okolnosti iz ove točke utvrđuju se za sve članove zajednice ponuditelja pojedinačno.

Temeljem članka 67. stavka 7. Zakona o javnoj nabavi okolnosti iz ove točke utvrđuju se i za sve podizvoditelje, što uključuje i ovlaštenje za provjeru sukladno članku 67. stavku 4. Zakona o javnoj nabavi.

**3.1.2.**

**- ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako gospodarskom subjektu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).**

Za potrebe utvrđivanja okolnosti iz točke 3.1.2 ove Dokumentacije za nadmetanje gospodarski subjekt u ponudi ili zahtjevu za sudjelovanje dostavlja:

1. **potvrdu Porezne uprave o stanju duga** koja ne smije biti starija od 30 dana računajući od dana početka postupka javne nabave, ili
2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 3.1.2. a), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta gospodarskog subjekta ne izdaje potvrda iz točke 3.1.2. a) ili jednakovrijedni dokument iz točke 3.1.2. b).

U slučaju zajednice ponuditelja, okolnosti iz ove točke utvrđuju se za sve članove zajednice ponuditelja pojedinačno. Temeljem članka 67. stavka 7. Zakona o javnoj nabavi okolnosti iz ove točke utvrđuju se i za sve podizvoditelje.

**3.1.3**.

**- ako je gospodarski subjekt dostavio lažne podatke pri dostavi dokumenata iz točke 3.1.1. i točke 3.1.2.**

U slučaju zajednice ponuditelja ili natjecatelja, okolnosti iz točke 3.1. utvrđuju se za sve članove zajednice pojedinačno. Temeljem članka 67. stavka 7. Zakona o javnoj nabavi okolnosti iz ove točke utvrđuju se i za sve podizvoditelje.

**3.1.4**.

- **ako je gospodarski subjekt u posljednje dvije (2) godine računajući do početka postupka javne nabave učinio težak profesionalni propust u smislu članka 68. stavka 1. točke 4. Zakona o javnoj nabavi, koji Naručitelj može dokazati na bilo koji način**.

Težak profesionalni propust u smislu članka 68. stavka 1. točke 4. Zakona o javnoj nabavi je postupanje gospodarskog subjekta u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora o javnoj nabavi ili okvirnog sporazuma koji javni naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje javni naručitelj na temelju objektivne procjene okolnosti svakog pojedinog slučaja.

# 4. ODREDBE O SPOSOBNOSTI PONUDITELJA

4.1. Uvjeti pravne i poslovne sposobnosti ponuditelja (članak 70. Zakona o javnoj nabavi)

**4.1.1.**

Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar se dokazuje dostavom u ponudi odgovarajućih izvoda, a ako se oni ne izdaju u državi sjedišta gospodarskog subjekta, gospodarski subjekt/ponuditelj može dostaviti izjavu s ovjerom potpisa kod nadležnog tijela. Izvod ili Izjava ne smije biti starija od tri (3) mjeseca računajući od dana početka postupka javne nabave.

**4.1.2**.

Ako gospodarski subjekt u državi njegova sjedišta mora posjedovati određeno ovlaštenje ili biti član određene organizacije kako bi mogao izvršiti određeni ugovor ili dio ugovora, ponuditelj mora dokazati posjedovanje važećeg ovlaštenja ili članstva za sebe i/ili za podizvoditelje.

Posjedovanje određenog ovlaštenja koje mora biti važeće dokazuje se dostavom u ponudi kako slijedi:

1. **Rješenje o odobrenju obavljanja djelatnosti privatne zaštite - tjelesna zaštita MUP-a RH** - ponuditelj mora imati važeće rješenje nadležnog tijela o ispunjavanju uvjeta iz Zakona o privatnoj zaštiti (NN 68/03, 31/10. i 139/10) za obavljanje djelatnosti privatne zaštite - tjelesne zaštite, izdano minimalno pet (5) godina prije od dana početka postupka javne nabave.

U slučaju zajednice ponuditelja svi članovi zajednice obvezni su pojedinačno dokazati svoju sposobnost kako je navedeno pod točkom 4.1.1. i 4.1.2. u ovoj Dokumentaciji za nadmetanje i propisano člankom 70. stavkom 1. i 5. Zakona o javnoj nabavi.

4.2. Uvjeti tehničke i stručne sposobnosti(članak 72. Zakona o javnoj nabavi)

Ponuditelj mora dokazati postojanje tehničke i stručne sposobnosti dostavom u ponudi slijedećih dokaza:

**4.2.1.**

**Popis značajnih ugovora** o izvršenim uslugama za isti predmet nabave izvršenih u godini u kojoj je započeo postupak javne nabave i tijekom tri (3) godine koje prethode toj godini. Popis ugovora sadrži iznos, datum izvršenja isporuke robe te naziv druge ugovorne strane. Ako je druga ugovorna strana Naručitelj, popis sadrži ili mu se kao dokaz prilaže potvrda izdana ili potpisana od Naručitelja. Ako je druga ugovorna strana privatni subjekt, popis sadrži ili mu se kao dokaz prilaže njegova potvrda, a u nedostatku iste, vrijedi izjava gospodarskog subjekta uz dokaz da je potvrda zatražena. Ako je potrebno, javni naručitelj može izravno od druge ugovorne strane zatražiti provjeru istinitosti potvrde.

Da bi dokazao da je u posljednje tri godine uredno izvršio jedan ili više ugovora iz tog popisa o gospodarski subjekt je dužan priložiti jednu do maksimalno tri potvrde o urednom izvršenju ugovora najmanje u visini procijenjene vrijednosti predmeta nabave.

**4.2.2.**

**Poimenični popis djelatnika ponuditelja - licenciranih zaštitara**: poimenični popis zaposlenika-zaštitara ponuditelja koji imaju ovlast za obavljanje poslova tjelesne zaštite s navodom o nadležnoj PU koja je izdala rješenje za obavljanje poslova tjelesne zaštite, broj rješenja, broj zaštitarske iskaznice, stručnu spremu, radni staž kod ponuditelja i ukupni radni staž. Izdavatelj dokaza: **Popis/ izjava na memorandumu ponuditelja potpisana od strane ovlaštene osobe za zastupanje ponuditelja**

**4.2.3**.

**Izjava ponuditelja o ukupnom broju zaštitara** - zaposlenika kojom ponuditelj potvrđuje neometano pružanje usluge tjelesne zaštite osoba i imovine tijekom ugovorenog razdoblja od godinu dana (1 godina), kao i za popunu drugih predvidivih odsutnosti (bolovanja, godišnji odmori i drugi izostanci, i to za najmanje dvadeset (20) licenciranih zaštitara. Izdavatelj dokaza: **Popis/ izjava na memorandumu ponuditelja potpisana od strane ovlaštene osobe za zastupanje ponuditelja.**

**4.2.4**.

**Rješenje o odobrenju za obavljanje zaštitarskih poslova tjelesne zaštite MUP-a RH i preslike zaštitarskih iskaznica**, kojima se dokazuje da je nositelj iskaznice ovlašten za obavljanje zaštitarskih poslova tjelesne zaštite za najmanje deset (10) licenciranih zaštitara.

**4.2.5.**

**Uvjerenje o osposobljenosti zaštitara tjelesne zaštite za provedbu preventivnih mjera zaštite od požara, zaštite od požara i spašavanja ljudi i imovine ugroženih požarom** izdano od strane ovlaštene ustanove za osobe koje će izvršavati ugovorenu uslugu u slučaju odabira ponuditelja.

**4.2.6.**

**Uvjerenje o osposobljenosti zaposlenika ponuditelja za rad na siguran način sukladno Zakonu o zaštiti na radu** - poimeničan popis i uvjerenja najmanje deset (10) licenciranih zaštitara.

**4.2.7.**

**Izjava o ustrojenom 24-satnom operativnom dežurstvu ponuditelja s adresom i kontaktima:** ovom izjavom ponuditelj potvrđuje da ima ustrojeno 24-satno dežurstvo kao stručna i tehnička podrška neposrednim izvršiteljima usluge i naručiteljima. Izjava sadržava popis osoba koje rade u Operativnom dežurstvu. Izdavatelj dokaza: **Popis/ izjava na memorandumu ponuditelja potpisana od strane ovlaštene osobe za zastupanje ponuditelja.**

**4.2.8.**

**Izjava o tehničkoj opremljenosti, opremi, uređajima i sredstvima ponuditelja,** kojom ponuditelj dokazuje da je tehnički opremljen s opremom, uređajima i sredstvima potrebnim za izvršenje predmetne usluge. Izdavatelj dokaza: **Popis/ izjava na memorandumu ponuditelja potpisana od strane ovlaštene osobe za zastupanje ponuditelja.**

**4.2.9.**

Ponuditelji moraju dokazati da je njihovo djelovanje kao gospodarskih subjekata u skladu s određenim normama. **Kao dokaz istog ponuditelji moraju priložiti certifikate (potvrde**):

1. **NORME ISO 9001:2009 SUSTAVA UPRAVLJANJA KVALITETOM -** Ponuditelji su obvezni dostaviti dokaz o implementaciji i certifikaciji Sustava upravljanjem kvalitetom - ISO 9001:2009 izdan od ovlaštene certifikacijske kuće.
2. **NORME ISO 14001:2004 SUSTAV UPRAVLJANJA ZAŠTITOM OKOLIŠA** - Ponuditelji su obvezni dostaviti dokaz o implementaciji i certifikaciji Sustava upravljanja okolišem - ISO 14001:2004, izdan od ovlaštene certifikacijske kuće.
3. **NORME OHSAS 18001:2007 SUSTAV UPRAVLJANJA ZDRAVLJEM I SIGURNOŠĆU NA RADU** - Ponuditelji su obvezni dostaviti dokaz o implementaciji i certifikaciji Sustava upravljanja zdravljem i sigurnošću na radu - OHSAS 18001:2007, izdan od ovlaštene certifikacijske kuće.
4. **SA 8000:2014 SUSTAV UPRAVLJANJA KVALITETOM** - Ponuditelji su obvezni dostaviti dokaz SA 8000:2014 o implementaciji i certifikaciji Sustava upravljanja kvalitetom (tjelesne i protupožarne preventivne zaštite te pratnje novca i vrijednosnica), kao dokaz norme društveno odgovornog poslovanja poslovnog subjekta, izdan od ovlaštene certifikacijske kuće.

## 4.3. Pravila dostavljanja dokumenata

Dokumenti koje javni naručitelj zahtjeva u točkama 3. i 4. ove Dokumentacije za nadmetanje, čine dio ponude ponuditelja i dostavljaju se sukladno odredbama definiranim u točki *5. „Podaci o ponudi“* ove Dokumentacije. Dijelovi ponude koji su traženi ovom dokumentacijom koji ne mogu biti dostavljeni elektroničkim putem, dostavljaju se putem pošte, na način opisanim u točki 5.1. Dokumentacije, odnosno točki 5.2.1. *Dijelovi ponude u papirnatom obliku*.

U slučaju postojanja sumnje u istinitost podataka navedenih u dokumentima koje javni naručitelj zahtjeva u točkama 3. i 4. Dokumentacije za nadmetanje, javni naručitelj može sukladno članku 75. stavku 2. Zakona o javnoj nabavi radi provjere istinitosti podataka:

* od ponuditelja zatražiti da u primjerenom roku dostave izvornike ili ovjerene preslike tih dokumenata i/ili
* obratiti se izdavatelju dokumenta i/ili nadležnim tijelima.

Ukoliko ponuditelj ne dostavi kao dokaz sposobnosti dokumente tražene u točki 3. i 4. ove Dokumentacije za nadmetanje, bit će isključen iz postupka javne nabave.

Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika jednog ili više dokumenata koji su traženi sukladno točkama 3. i 4. Dokumentacije za nadmetanje. Ako je ponuditelj već u zahtjevu za sudjelovanje ili ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Odabrani ponuditelj obvezan je na zahtjev Naručitelja u roku od pet (5) dana od dana primitka istog dostaviti izvornike ili ovjerene preslike svih dokumenata (potvrde, isprave, izvodi, ovlaštenja i sl.) traženih točkom 3. i 4. Dokumentacije za nadmetanje.

# 5. PODACI O PONUDI

Ponuda je pisana izjava volje ponuditelja da izvrši predmet nabave sukladno uvjetima i zahtjevima navedenim u ovoj dokumentaciji za nadmetanje. Pri izradi ponude ponuditelj se mora pridržavati zahtjeva i uvjeta iz ove dokumentacije za nadmetanje, ne smije mijenjati i/ili nadopunjavati tekst iz ove dokumentacije.

## 5.1. Oblik i način izrade ponude

Ponuda mora biti izrađena u obliku naznačenom u ovoj dokumentaciji za nadmetanje, a to znači **dostavljena isključivo u elektroničkom obliku.**

**Dijelove ponude kao što su jamstva, katalozi, CD/DVD mediji, i slični elementi ponude koji ne mogu biti dostavljeni elektroničkim putem, ponuditelj obilježava nazivom i dostavlja putem pošte u zasebnoj omotnici i navodi kao dio ponude koji se dostavlja odvojeno od elektronički dostavljene ponude s naznakom predmeta nabave i evidencijskim brojem nabave.**

### 5.1.1. Sadržaj ponude

Ponuda sadrži:

1. Elektronički uvez ponude koji uključuje ponudbeni list ispunjen unutar aplikacije za izradu elektroničke ponude u EOJN,
2. Dokumenti kojima ponuditelj dokazuje da ne postoje obvezni razlozi isključenja (točka 3.);
3. Dokazi sposobnosti (sukladno točki 4. Dokumentacije za nadmetanje)
4. Troškovnik - tehnička specifikacija predmeta nabave, koji je sastavni dio Dokumentacije za nadmetanje,
5. Potpisan prijedlog ugovora o javnoj nabavi (Obrazac 2. Dokumentacije za nadmetanje)
6. Izjava zajednice ponuditelja (u slučaju zajedničke ponude)
7. Jamstvo za ozbiljnost ponude (sukladno točki 6.3.1. Dokumentacije za nadmetanje, dostavlja se odvojeno od elektroničke ponude)

## 5.2. Način dostave ponude

Ponuditelj ponudu dostavlja u elektroničkom obliku putem Elektroničkog oglasnika javne nabave u Narodnim novinama.

### 5.2.1. Dijelovi ponude u papirnatom obliku

**Ponuditelj predaje ponudu za predmet nabave isključivo u elektroničkom obliku**, a dijelove ponude kao što su jamstvo, katalozi, CD mediji ili drugi dijelovi ponude za čiju su izradu, zbog specifičnosti predmeta nabave, nužni posebni formati dokumenata koji nisu podržani kroz opće dostupne aplikacije elektroničke dostave ponude, a koji se zbog svog oblika ne mogu dostaviti elektronički putem, dostavljaju se u omotnici u ured Urudžbenog zapisnika Kliničkog bolničkog centra Osijek, J. Huttlera 4, 31000 Osijek.

**Na omotnici ponude mora biti naznačeno:**

* **naziv i adresa naručitelja,**
* **naziv, adresa i OIB ponuditelja,**
* **evidencijski broj nabave: MV-54/16.**
* **naziv otvorenog postupka nabave: USLUGA TJELESNE ZAŠTITE OSOBA I IMOVINE KBC-a OSIJEK**
* **dio/dijelovi ponude koji se dostavljaju odvojeno od elektronički dostavljene** **ponude**
* **naznaka »NE OTVARAJ«.**

**Omotnica se dostavlja u ured Urudžbenog zapisnika KBC Osijek, na adresu:**

**KLINIČKI BOLNIČKI CENTAR OSIJEK**

**J. Huttlera 4**

**31000 Osijek**

Ponuditelj sam snosi rizik eventualnog gubitka odnosno nepravovremene dostave dijelova ponude.

### 5.2.2. Elektronička dostava ponuda

Sukladno članku 42. Zakona o izmjenama i dopunama Zakona o javnoj nabavi („Narodne novine“ broj 83/13) u ovom postupku javne nabave dopuštena je **isključivo elektronička dostava ponuda**.

Elektronička dostava ponuda provodi se putem Oglasnika, vezujući se na elektroničku objavu poziva na nadmetanje te elektronički pristup dokumentaciji za nadmetanje.

Sukladno odredbama Zakona o elektroničkom potpisu („Narodne novine“ broj 10/02., 80/08. i 30/14.) i pripadnih pod zakonskih propisa, prije dostave svoje ponude, ponuditelj je obvezan ponudu potpisati uporabom naprednog elektroničkog potpisa koji u toj prilici ima istovjetnu pravnu snagu kao vlastoručni potpis ovlaštene osobe i otisak službenog pečata na papiru zajedno.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa. S tim u vezi, troškovnik koji je priložen uz dokumentaciju za nadmetanje ponuditelj ne mora dodatno ovjeravati elektroničkim potpisom.

Ukoliko ponuditelj dostavlja ponudu u elektroničkom obliku, a iz tehničkih razloga nije moguće sigurno povezivanje svih dijelova ponude i/ili primjena naprednog elektroničkog potpisa na dijelove ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave nužni posebni formati dokumenata obuhvaćeni shemama licenciranih prava zbog kojih naručitelju nisu dostupni za izravnu uporabu.

Ako neke od naprijed navedenih dijelova ponude ponuditelj dostavlja u papirnatom obliku, isti moraju biti dostavljeni u roku za dostavu ponuda, na način na koji se dostavljaju dijelovi ponude u papirnatom obliku kako je to propisano točkom 5.2.1. ove dokumentacije, s dodatnom naznakom:

1. **„jamstvo za ozbiljnost ponude“**– ako se radi o traženom bankovnom jamstvu koje u ovom trenutku nije moguće slati i primati kao elektronički dokument, ili
2. **„dio/dijelovi ponude koji se dostavljaju odvojeno od elektronički dostavljene** **ponude“**– ako se radi o ostalim dijelovima ponude koji ne mogu biti dostavljeni elektronički.

U tom slučaju će se kao vrijeme dostave ponude uzeti vrijeme zaprimanja ponude putem Oglasnika.

Prilikom elektroničke dostave ponuda, sva komunikacija, razmjena i pohrana informacija između ponuditelja i naručitelja obavlja se na način da se očuva integritet podataka i tajnost ponuda. Ovlaštene osobe naručitelja imat će uvid u sadržaj ponuda tek po isteku roka za njihovu dostavu.

U slučaju da naručitelj zaustavi postupak javne nabave povodom izjavljene žalbe na dokumentaciju za nadmetanje ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, Oglasnik će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude koja se ovjerava vremenskim žigom. Ponuditelju se bez odgode elektroničkim putem dostavlja potvrda o zaprimanju elektroničke ponude s podacima o datumu i vremenu zaprimanja te rednom broju ponude prema redoslijedu zaprimanja elektronički dostavljenih ponuda.

U svrhu pohrane dokumentacije postupaka javne nabave, Oglasnik će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima naručitelja.

Smatrat će se da je ponuda dostavljena naručitelju kao elektronička ponuda, ako su prilikom predaje ispunjeni/zadovoljeni sljedeći uvjeti:

* gospodarski subjekt se u roku za dostavu ponuda u ovom postupku javne nabave prijavio u Oglasnik kao zainteresirani gospodarski subjekt pri čemu je upisao važeću adresu e-pošte za razmjenu informacija s naručiteljem putem Oglasnika;
* da je svoju ponudu ispravno elektronički potpisao uporabom FININE elektroničke kartice;
* da je Oglasnik u roku za dostavu ponuda u odgovarajući upisnik zaprimljenih ponuda u ovom postupku javne nabave upisao/zabilježio nadnevak primitka (GGGGMMDD), vrijeme primitka (HH:MM:SS,mmm UTC+1), veličinu primljenog sadržaja (u byteima BBBBBBBBBB) kao i sve kontrolne informacije o primitku ponude u elektroničkom obliku.

**Detaljne upute vezano uz elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.**

## 5.3. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude sukladno članku 87. stavku 4. Zakona o javnoj nabavi.

## 5.4. Dopustivost alternativne ponude

Alternativne ponude nisu dopuštene.

## 5.5. Dopustivost dostave ponuda elektroničkim putem.

Obvezno je dostavljanje ponuda elektroničkim putem

## 5.6. Cijena ponude

Ponuditelj izražava cijenu ponude u hrvatskim kunama (HRK). Cijena ponude se piše brojkama. U cijenu ponude bez poreza na dodanu vrijednost moraju biti uračunati svi troškovi izvršenja usluge fco. KBC Osijek. Cijena ponude je nepromjenjiva tijekom trajanja ugovora.

## 5.7. Naknada za izradu ponude

Ponude se izrađuju bez naknade.

## 5.8. Kriterij za odabir ponude

Kriterij za odabir ponude je najniža cijena ponude koja ispunjava sve uvjete i zahtjeve navedene u ovoj dokumentaciji za nadmetanje, sukladno članku 82. stavku 1. točki 2.

## 5.9. Rok valjanosti ponude

Rok valjanosti ponude mora biti naveden u ponudi i ne može biti kraći od sto dvadeset (120) dana od dana javnog otvaranja ponuda, s tim da Naručitelj može pisanim putem zatražiti produženje roka valjanosti ponuda.

## 5.10. Jezik i pismo ponude

Ponuda se izrađuje na hrvatskom jeziku i latiničnom pismu.

# 6. OSTALE ODREDBE

## 6.1. Odredbe koje se odnose na zajednicu ponuditelja

Zajednička ponuda mora sadržavati izjavu zajednice ponuditelja s ciljem dostavljanja zajedničke ponude koja mora sadržavati i sljedeće podatke:

* naziv gospodarskog subjekta, sjedište i ime ovlaštene osobe svakog gospodarskog subjekta u zajedničkoj ponudi;
* naziv i sjedište gospodarskog subjekta nositelja ponude;
* odgovornost i obveze gospodarskog subjekta nositelja ponude;
* ovlaštenje ovlaštene osobe gospodarskog subjekta - nositelja ponude da potpiše zajedničku ponudu i ugovor o javnoj nabavi;
* dio ugovora koji će izvršavati pojedini član zajednice ponuditelja (predmet, količina, vrijednost i postotni dio).

Ako zajednica ponuditelja drugačije ne odredi, Naručitelj plaća neposredno svakom članu zajednice ponuditelja za onaj dio ugovora koji je on izvršio.

U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz točke 3. ove Dokumentacije, te dokazati pravnu i poslovnu sposobnost sukladno točki 4. Dokumentacije.

Pri utvrđivanju zajedničke sposobnosti zbrojit će se elementi sposobnosti svakog od ponuditelja iz zajedničke ponude.

Zajednička ponuda koja ne ispunjava sve uvjete tražene ovom točkom, biti će isključena iz daljnjeg postupka odabira.

## 6.2. Odredbe koje odnose na podizvoditelje

Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužni su u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
* predmet, količinu, vrijednost podugovora i postotni dio ugovora o javnoj nabavi koji se daje u podugovor.

Ako je odabrani ponuditelj dio ugovora o javnoj nabavi dao u podugovor, podaci iz stavka 1. ove točke biti će navedeni u ugovoru o javnoj nabavi.

Javni naručitelj neposredno će plaćati podizvoditelju za izvedene radove, isporučenu robu ili pružene usluge.

Odabrani ponuditelj mora svom računu, odnosno situaciji priložiti račune, odnosno situacije svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o javnoj nabavi od javnog naručitelja zahtijevati:

* promjenu podizvoditelja za onaj dio ugovora o javnoj nabavi koji je prethodno dao u podugovor,
* preuzimanje izvršenja dijela ugovora o javnoj nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o javnoj nabavi u podugovor ili ne.

Uz navedeni zahtjev odabrani ponuditelj mora javnom naručitelju dostaviti podatke iz članka 86. stavka 2. Zakona o javnoj nabavi.

Javni naručitelj može prije odobravanja zahtjeva od odabranog ponuditelja zatražiti važeće dokumente kojima se dokazuje da novi podizvoditelj ispunjava uvjete tražene ovom Dokumentacijom za nadmetanje:

* uvjete iz članka 67. i članka 68. Zakona o javnoj nabavi,
* uvjete iz članka 72. Zakona o javnoj nabavi ako se odabrani ponuditelj u postupku javne nabave za potrebe dokazivanja tehničke i stručne sposobnosti oslonio na sposobnost podizvoditelja kojeg mijenja,
* posvjedovanje važećeg ovlaštenje ili članstva sukladno članku 70. stavku 4. Zakona o javnoj nabavi, ako je primjenjivo.

Sudjelovanje podizvoditelja ne utječe na odgovornost odabranog ponuditelja za izvršenje ugovora o javnoj nabavi.

## 6.3. Jamstva

### 6.3.1. Jamstvo za ozbiljnost ponude

Ponuditelji moraju dostaviti jamstvo za ozbiljnost ponude u obliku bjanko zadužnice u visini do 5% (pet posto) od procijenjene vrijednost nabave sukladno Pravilniku o obliku i sadržaju bjanko zadužnice (Narodne Novine 115/12.)

Sukladno članku 77. st. 4. Zakona o javnoj nabavi ponuditelj može uplatiti novčani polog u traženom iznosu na žiro-račun naručitelja broj:24070001100401308**, IBAN**: HR4424070001100401308, kod OTP banke d.d., opis plaćanja: Novčani polog javna nabava. Ponuditelj je obvezan u ponudi priložiti dokaz o uplati.

Ovo jamstvo naručitelj će aktivirati u slučaju odustajanja ponuditelja od svoje ponude u roku njezine valjanosti, dostavljanja neistinitih podataka u smislu članka 67. stavka 1. točke 3. Zakona o javnoj nabavi, nedostavljanja izvornika ili ovjerenih preslika sukladno članku 95. stavku 4. Zakona o javnoj nabavi, odbijanja potpisivanja ugovora o javnoj nabavi roba, odnosno nedostavljanja jamstva za uredno ispunjenje ugovora.

Rok trajanja bankovnog jamstva za ozbiljnost ponude mora biti sukladan roku valjanosti ponude. Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. U tu svrhu naručitelj ponuditelju daje primjeren rok.

Naručitelj ima pravo od odabranog ponuditelja tražiti produženje roka valjanosti bankovnog jamstva za ozbiljnost ponude i roka valjanosti ponude do trenutka predaje bankovnog jamstva za uredno ispunjenje ugovora.

Naručitelj je obvezan vratiti ponuditeljima jamstvo za ozbiljnost ponude neposredno nakon završetka postupka javne nabave, a presliku bankovnog jamstva pohraniti sukladno članku 104. Zakona o javnoj nabavi.

Naručitelj je obvezan vratiti ponuditeljima novčani polog ponude neposredno nakon završetka postupka javne nabave.

**Način dostave jamstva za ozbiljnost ponude kod elektroničke dostave ponuda propisan je u točki 5.2.1. i 5.2.2. ove dokumentacije.**

### 6.3.2. Jamstvo za uredno izvršavanje ugovora

Sukladno članku 76. točki 2. Zakona o javnoj nabavi odabrani ponuditelj je obvezan dostaviti jamstvo za uredno ispunjenje ugovora za slučaj povrede ugovornih obveza. Jamstvo se dostavlja u roku od deset (10 dana) od dana potpisivanja ugovora o pružanju usluge u obliku bjanko zadužnice u iznosu od 10% (deset posto) od ukupno ugovorene vrijednosti (s PDV-om)

Nedostavljanje jamstva za uredno ispunjenje ugovora nakon proteka deset (10) dana od dana potpisa ugovora, predstavlja razlog za trenutni raskid ugovora.

Naručitelj je ovlašten iz jamstva naplatiti sve štete nastale neurednim izvršenjem ugovornih obveza.

## 6.4. Datum, vrijeme i mjesto otvaranja ponuda

U otvorenom postupku javne nabave ponuditelj dostavlja svoju ponudu u roku za dostavu ponuda.

Ponude moraju biti dostavljene do dana **09.12. 2016. godine do 12,00 sati**.

Javno otvaranje ponuda održat će se dana **09.12.2016. godine u 12,00** sati u Službi za poslove nabave Kliničkog bolničkog centra Osijek, Josipa Huttlera 4, 31000 Osijek.

Ponude će biti javno otvorene u nazočnosti ovlaštenih predstavnika Naručitelja, a ponude otvaraju najmanje dva ovlaštena predstavnika Naručitelja.

Sukladno članku 86. stavcima 5. i 6. Zakona o javnoj nabavi, javnom otvaranju ponuda smiju prisustvovati ovlašteni predstavnici ponuditelja i druge osobe. Ovlašteni predstavnici predaju svoje ovlasti neposredno prije javnog otvaranja ponuda. Pravo aktivnog sudjelovanja na javnom otvaranju ponuda imaju samo ovlašteni predstavnici javnog Naručitelja i ovlašteni predstavnici ponuditelja.

U postupku javnog otvaranja ponuda prvo se otvaraju elektronički dostavljene ponude prema rednom broju iz Upisnika o zaprimanju elektronički dostavljenih ponuda, a nakon njih ponude dostavljene u papirnatom obliku prema rednom broju iz Upisnika o zaprimanju ponuda (sukladno članku 30. Uredbe).

Ponude koje nisu pristigle u propisanom roku ne upisuju se u Upisnik o zaprimanju ponuda, ali se evidentiraju kod Naručitelja kao zakašnjele, neće se otvarati i vraćaju se pošiljatelju bez odgode.

## 6.5. Rok za donošenje Odluke o odabiru ili Odluke o poništenju

Rok za donošenje Odluke o odabiru počinje teći danom isteka roka za dostavu ponude. Rok za donošenje Odluke o odabiru iznosi 90 dana od dana isteka roka za dostavu ponude.

Odluka o odabiru ili Odluka o poništenju, s preslikom Zapisnika o pregledu i ocjeni ponuda, bit će objavljena u Elektroničkom oglasniku javne nabave Republike Hrvatske, sukladno članku 96. stavku 6. Zakona o javnoj nabavi.

U slučaju poništenja postupka javne nabave na temelju odredaba članka 100. stavka 4. točke 3. Zakona o javnoj nabavi, Odluka o poništenju se temeljem članka 101. stavka 9. Zakona o javnoj nabavi objavljuje u Elektroničkom oglasniku javne nabave Republike Hrvatske.

## 6.6. Rok, način i uvjeti plaćanja

Plaćanje se vrši putem mjesečnih računa koji moraju biti ispostavljeni putem Urudžbenog zapisnika KBC-a Osijek, na žiro-račun odabranog ponuditelja u roku od šezdeset (60) dana od dana zaprimanja računa. Nema avansnog plaćanja.

## 6.7. Ostali bitni uvjeti za nabavu i drugi potrebni podaci

### 6.7.1. Prijedlog Ugovora o pružanju usluga

Prijedlog Ugovora o pružanju usluga u ovoj dokumentaciji za nadmetanje predstavlja prijedlog općih uvjeta budućeg okvirnog ugovora o javnoj nabavi koji će biti sklopljen s odabranim ponuditeljem čija je ponuda odabrana sukladno kriteriju za odabir.

Potpisom i ovjerom Prijedloga ugovora iz ove dokumentacije ponuditelj prihvaća zadane uvjete ugovora koji će biti sklopljen kada odluka o odabiru ponude postane konačna i izvršna.

## 6.8. Tajnost dokumentacije

Sukladno članku 16. Zakona o javnoj nabavi ponuditelj može određene podatke iz ponude označiti poslovnom tajnom. Ako ponuditelj označava određene podatke iz ponude tajnom, obvezan je u ponudi navesti pravnu osnovu na temelju kojih su ti podaci tajni.

Ponuditelj ne smije označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijima za odabir ekonomski najpovoljnije ponude.

## 6.9. Izjavljivanje žalbe

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb. Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Sukladno članku 146. Zakona o javnoj nabavi u otvorenom postupku javne nabave velike vrijednosti žalba se izjavljuje u roku deset (10) dana, a u otvorenom postupku javne nabave male vrijednosti u roku pet (5) dana, i to od dana:

* 1. objave poziva na nadmetanje u odnosu na sadržaj poziva na nadmetanje i dokumentacije za nadmetanje, te dodatne dokumentacije ako postoji,
  2. objave izmjene dokumentacije za nadmetanje u odnosu na sadržaj izmjene dokumentacije,
  3. otvaranja ponuda u odnosu na postupak otvaranja ponuda,
  4. primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

# 2. PRIJEDLOG UGOVORA O PRUŽANJU JAVNIH USLUGA

**(popuniti, ovjeriti i potpisati)**

**KLINIČKI BOLNIČKI CENTAR OSIJEK**, OSIJEK, J. HUTTLERA 4, MB 3018822, OIB 89819375646, kojeg zastupa ravnatelj Doc.dr.sc. Željko Zubčić, dr.med., (u daljnjem tekstu: Naručitelj) i

**\_\_\_\_\_\_\_\_\_\_\_\_\_** , iz \_\_\_\_\_\_\_\_\_\_\_\_, sa sjedištem:\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_, kojeg zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Izvršitelj usluga), zaključili su

**UGOVOR O PRUŽANJU JAVNE**

**USLUGE TJELESNE ZAŠTITE OSOBA I IMOVINE**

**KLINIČKOG BOLNIČKOG CENTRA OSIJEK u 2017. godini**

**Evidencijski broj nabave: MV-54/16.**

**I. PRETHODNE ODREDBE**

**Članak 1.**

**1.1**.

Naručitelj povjerava, a Izvršitelj usluge se obvezuje prema uvjetima ovog Ugovora i prema odabranoj ponudi broj: \_\_\_\_\_\_\_\_\_, od \_\_\_\_\_\_ 2016. g., koja se nalazi u privitku ovog Ugovora i čini njegov sastavni dio, te prema izvršnoj i konačnoj Odluci o odabiru, Urbroj: \_\_\_\_\_\_\_., od \_\_\_\_\_\_\_\_ 2016. godine, izvršiti usluge tjelesne zaštite osoba i imovine Kliničkog bolničkog centra Osijek u 2017. godini.

**II. PREDMET UGOVORA**

**Članak 2.**

**2.1**.

Ugovorne stranke sporazumno utvrđuju da će Izvršitelj obaviti usluge tjelsne zaštite osoba i imovine KBC-a Osijeka u 2017. godini.

**2.2**.

Predmet nabave je nabava usluga tjelesne zaštite osoba i imovine Kliničkog bolničkog centar Osijek tijekom jednogodišnjeg razdoblja u 2017. godini, za stalno dežurstvo (24 sata) po jednog zaštitara u smjeni na dva dislocirana objekta Kliničkog bolničkog centra Osijek.

**2.3**.

Usluga će se izvršavati u dva dislocirana objekta KBC-a Osijek, i to:

1. Portirnica Zavod za fizikalnu medicinu i rehabilitaciju Kliničkog bolničkog centra Osijek, Sunčana 39 a, 31222 Bizovac ,
2. Portirnica Zavoda za oftalmologiju, Ulica Europske avenije 14, 31000 Osijek.

**2.4**.

Ugovorenom uslugom obuhvaćeni su slijedeći poslovi i zadaci zaštitara:

* obavlja i primjenjuje mjere neposredne tjelesne zaštite osoba, imovine i objekata KBC-a Osijek na ulazu/izlazu i u ophodnji;
* kontinuirani nadzor i evidencija ulazaka/izlazaka osoba (zaposlenika, stranaka, vanjskih posjetitelja, dobavljača i drugih osoba) u/iz štićenog objekta;
* održavanje propisanog reda i mira u štićenom objektu;
* otkrivanje, sprječavanje i otklanjanje štetnih pojava i protupravnih radnji koje bi mogle ugroziti imovinu Naručitelja i trećih pravnih/fizičkih osoba;
* poduzimanje mjera zaštite radi otkrivanja istih pojava i radnji, ophodnja štićenog objekta/prostora u pravilnim vremenskim razmacima; (odmah pristupa mjestu incidenta, prijavljuje incident nadležnoj službi KBC-a Osijek)
* kontrola ispravnosti zgrade i okoliša; gasi prvi požar i osigurava pristup vatrogasnom vozilu, osigurava požarište do dolaska djelatnika MUP-a RH, nadležnoj Službi KBC-a Osijek o incidentu podnosi pisano izvješće:
* ostali zaštitarski poslovi u dogovoru s Naručiteljem a sukladno Zakonu o privatnoj zaštiti (NN 68/03, 31/10. i 139/10).

**2.5.**

**Izvršitelj usluge podnosi izvješće o djelovanju zaštitara osobi u KBC-u Osijek nadležnoj za poslove tjelesne zaštite osoba i imovine KBC-a Osijek .**

**III. VRIJEDNOST UGOVORA:**

**Članak 3.**

**3.1**.

Ugovorna vrijednost usluge tjelesne zaštite osoba i imovine KBC-a Osijek (dva profesionalna zaštitara) obuhvaća ukupno 17 520 radnih sati.

Ukupna ugovorna vrijednost usluge po izvršenju svih obveza po ovom Ugovoru iznosi:

|  |  |
| --- | --- |
| **CIJENA PONUDE U KN (bez PDV-a):** |  |
| **+ 25% PDV:** |  |
| **UKUPNA CIJENA PONUDE U KN (s PDV-om):** |  |

**3.2**.

Ugovorne strane su suglasne da cijena iz stavka 1. ovog članka u potpunosti pokriva sve troškove potrebite za uspješno izvršenje predmetne usluge uz potpuno zadovoljavanje svih uvjeta utvrđenih dokumentacijom za nadmetanje i ponudom iz čl.1 ovog Ugovora.

**3.3**.

Ugovorne strane su suglasne da su jedinične cijene iz troškovnika odabrane ponude fiksne i nepromjenjive i ne mogu se povećavati za vrijema važenja Ugovora. Sav rizik u slučaju promjene cijena snosi Izvršitelj.

**IV. OBVEZE IZVRŠITELJA USLUGE:**

**Članak 4.**

**4.1**.

Izvršitelj usluge se obvezuje da će usluge iz članka 2., opisane u stavku 2.4. ovog Ugovora obavljati kvalitetno, s pozornošću dobrog gospodarstvenika, sukladno važećim zakonskim i podzakonskim propisima koji reguliraju predmetnu uslugu te uobičajenim normama i pravilima struke.

**4.2**.

Izvršitelj usluge se obvezuje da će usluge koje su predmet ovog Ugovora započeti nakon sklapanja ovog Ugovora i izvršavati u razdoblju od 01. siječnja 2017. do 31. prosinca 2017. godine.

**V. OBVEZE NARUČITELJA**

**Članak 5.**

**5.1**.

Naručitelj se obvezuje da će za obavljene usluge po ovom Ugovoru izvršiti plaćanje u roku od šezdeset (60) dana od dana izvršene usluge na temelju mjesečno ispostavljenog računa.

Plaćanje se vrši na račun Izvršitelja usluge, IBAN: \_\_\_\_\_\_\_\_\_\_\_\_\_ kod banke: \_\_\_\_\_\_\_\_\_\_\_\_\_\_\_\_\_\_.

**5.2**.

Naručitelj se obvezuje odrediti osobu koja će nadzirati provedbu poslova iz članka 2. ovog Ugovora, potpisivati i ovjeriti Zapisnik o izvršenju usluge ili drugu potrebnu dokumentaciju.

**VI. UGOVORNA KAZNA I NAKNADA ŠTETE**

**Članak 6.**

**6.1**.

Izvršitelj usluge se obvezuje naknaditi eventualnu štetu prouzrokovanu Naručitelju ili trećim osobama prilikom izvršenja poslova iz članka 2. ovog Ugovora.

**6.2.**

Naručitelj nema nikakve obveze niti odgovornost ako se pojave zahtjevi prema Izvršitelju usluge, nezavisno kojeg karaktera od strane treće osobe.

**VII. JAMSTVA**

**Članak 7.**

**7.1.**

Izvršitelj usluge je u obvezi nakon sklapanja Ugovora, u roku od deset (10) dana, dostaviti Naručitelju, korisniku usluge, jamstvo u obliku bjanko zadužnice za dobro izvršenje posla na iznos od 10% (deset posto) od ukupno ugovorene vrijednosti s PDV-om s rokom važenja sve dok traje ugovorna obveza, plus 15 dana respira.

Bjanko zadužnica mora glasiti na valutu ovog Ugovora.

**7.2.**

Izvršitelj jamči uredno i kvalitetno pružanje predmetnih usluga jamstvom iz stavka 1. ovog članka.

**VIII. ZAVRŠNE ODREDBE**

**Članak 8.**

**8.1**.

Ovaj Ugovor stupa na snagu danom potpisivanja obje ugovorne strane

**8.2**.

Naručitelju pripada pravo jednostranog raskida ugovora prije isteka roka izvršenja usluge na štetu Izvršitelja u slučaju nekvalietno pružene usluge ili izvršavanja poslova u suprotnosti odredbama članka 2. ovog Ugovora.

**8.3**

U slučaju da Naručitelj bez krivnje Izvršitelja raskine ovaj Ugovor, obvezan je istom platiti dio, do tog trenutka završenih ugovornih obveza.

**8.4.**

Za sve ono što nije regulirano ovim Ugovorom, primjenjuju se odredbe Zakona o obveznim odnosima ( NN broj 35/05, 41/08. i 125/11).

**8.5.**

Eventualna sporna pitanja realizacije ovog Ugovora ugovorne strane će rješavati dogovorno, a ako na taj način ne budu riješena, odnosno u slučaju sudskog spora ugovorne strane ugovaraju nadležnost stvarno nadležnog suda u Osijeku.

**8.6.**

Ovaj Ugovor je sastavljen u 4 (četiri) istovjetna primjerka, za svaku ugovornu stranu po 2 (dva) primjerka.

|  |  |
| --- | --- |
| **ZA IZVRŠITELJA USLUGE:** | **ZA NARUČITELJA:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **KLINIČKI BOLNIČKI CENTAR OSIJEK** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Ravnatelj: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Doc.dr.sc. Željko Zubčić, dr.med. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

U \_\_\_\_\_\_\_\_\_\_\_\_,\_\_\_\_\_\_\_\_\_\_\_ 2016. godine U Osijeku, \_\_\_\_\_\_\_\_\_\_\_ 2016. godine

# 3. Izjava o nekažnjavanju

Temeljem članka 67. stavka 1. točke 1. Zakona o javnoj nabavi (Narodne novine br. 90/11., 83/13.,143/13. i 13/14.) dajem

**I Z J A V U**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa stanovanja, broj osobne iskaznice izdane od)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao ovlaštena osoba za zastupanje u gospodarskom subjektu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem da ja niti gospodarski subjekt nismo pravomoćno osuđeni za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Za gospodarski subjekt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_ 2016. godine